S-163/2016

Mál þetta var höfðað með ákæru lögreglustjórans á höfuðborgarsvæðinu, útgefinni 26. apríl 2016, á hendur D-kk-þgf S-kk-þgf, kt. 000000-0000, [...]

Ákærða eru gefin að sök eftirgreind fíkniefna- og umferðarlagabrot „í Hafnarfirði, með því að hafa:

1. Sunnudaginn 20. desember 2015 ekið bifreiðinni PB-685 svipur ökurétti norður Reykjavíkurveg, á vegarkafla að Engidal, uns lögregla stöðvaði aksturinn.

2. Miðvikudaginn 20. janúar 2016 haft í vörslum sínum 35 kannabisplöntur sem lögregla fann við húsleit að Vesturholti 17 og hafa um nokkurt skeið til þess dags ræktað greindar plöntur.

Telst brot í 1. lið varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007 og brot í 2. lið við 2. gr. sbr., 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.“

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um að hann sæti upptöku á framangreindum fíkniefnum.

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til og er réttilega heimfærð til refsiákvæða í ákæru.

Ákærði, sem er á 26 ára, gekkst 26. febrúar 2010 undir greiðslu sektar og sviptingu ökuréttar í 12 mánuði fyrir brot gegn 1. mgr. sbr. 2. mgr. 45. gr. a. umferðarlaga. Hann gerðist að nýju sekur um brot gegn sama lagaákvæði og var því máli lokið með sátt 9. maí 2014, en samkvæmt henni samþykkti hann að greiða sekt og sæta sviptingu ökuréttar í 24 mánuði frá þeim degi að telja. Þá samþykkti með þremur sáttum hjá lögreglustjóra 12. ágúst 2015 að greiða sekt fyrir að aka bifreið sviptur ökurétti og yfir lögleyfðum hraða. Loks er þess að geta að frá árinu 2012 hefur ákærði fjórum sinnum gengist undir sektargreiðslu fyrir brot gegn lögum um ávana- og fíkniefni.

Refsing ákærða þykir hæfilega ákveðin fangelsi í 45 daga, en fullnustu þeirrar refsingar skal frestað og hún falla niður að liðnum tveimur árum frá uppkvaðningu dóms þess, haldi ákærði almennt skilorð 57. gr. almennra hegningarlaga. Þá verður ákærða að auki gert að greiða 100.000 krónur í sekt til ríkissjóðs. Verði sektin ekki greidd innan fjögurra vikna frá birtingu dómsins skal ákærði í hennar stað sæta fangelsi í 8 daga.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda um hann og ákvörðun dómsins um þóknun skipaðs verjanda, sem ákveðin er að meðtöldum virðisaukaskatti, eins og nánar greinir í dómsorði.

Dóm þennan kveður upp Þ-kk-nf I-kk-nf N-kk-nf dómstjóri.

D ó m s o r ð

Ákærði, D-kk-nf S-kk-nf, sæti fangelsi í 45 daga, en fresta skal fullnustu þeirrar refsingar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga. Þá skal ákærði greiða 100.000 krónur í sekt til ríkissjóðs innan fjögurra vikna frá birtingu dóms þessa að telja, en sæta ella fangelsi í 8 daga.

Ákærði sæti upptöku á 35 kannabisplöntum.

Ákærði greiði 324.477 krónur í sakarkostnað, þar með talda þóknun skipaðs verjanda síns, B-kk-ef H-kk-ef hæstaréttarlögmanns, 86.800 krónur.

Þ-kk-nf I-kk-nf N-kk-nf